SeekostertLewer 8 tot 10 porsies Kors 375 ml (1 ½ k) koekmeel 75 ml (5 e) mielieblom knypie sout 250 g (½ blok) botter 100 ml koue water 1 ekstragroot eiergeel Vulsel bietjie olie 1 ui, fyngekap 2,5 ml (½ t) droë knoffelvlokkies 10 ml (2 t) vars pietersielie, fyngekap 500 g (1 pak) gaar skelvis, gevlok 85 g (1 blikkie) mossels, gedreineer 250 ml (1 k) cheddar, gerasper 250 ml (1 k) room 125 ml (½ k) melk 3 ekstragroot eiers 250 ml (1 k) vars witbroodkrummels 2,5 ml (½ t) Dijon-mosterd sout en varsgemaalde swartpeper na smaak Stel oond op 180 °C. 1. KORS Sif meel, mielieblom, sout en kremetart. Vryf botter daarby in tot dit soos broodkrummels lyk. 2. Klits water en eiergeel en meng by meelmengsels tot dit deeg vorm. 3. Plaas deeg in plastieksakkie en verkoel vir halfuur in yskas. 4. Rol deeg op meelbestrooide oppervlak uit. Voer gesmeerde koekpan met 26 cm-deursnee met deeg. 5. Prik bodem van kors en bak vir 12 minute blind. 6. Verwyder bakpapier en boontjies. Bak tertkors vir nog 5 minute. 7. VULSEL Verhit olie en soteer ui daarin tot sag. Voeg knoffelvlokkies en pietersielie by en soteer nog 2 minute. Verwyder van hitte. 8. Skep uimengsel in tertkors. Skep skelvis en mossels bo-op. 9. Sprinkel kaas bo-oor. 10. Klits room, melk en eiers. Roer broodkrummels, mosterd, sout en peper by. 11. Gooi roommengsel bo-oor vulsel in tertkors en bak vir 30 minute of tot gestol in middel. Oorspronklik gepubliseer in 50 beste gebak uit Vrouekeur deur Marlo Carstens. Uitgewers: Lapa Prys: R135-00* * Prys onderhewig aan verandering